कुम्हरार विधानसभा निर्वाचन क्षेत्र, बिहार
बिहार की राजधानी पटना साहिब के 7 विधानसभाओं में से एक विधानसभा है कुम्हरार। भारतीय जनता पार्टी के अरुण कुमार सिन्हा यहां के विधायक हैं। बीजेपी नेता रवि शंकर प्रसाद यहां के सांसद हैं। इस विधानसभा सीट पर कायस्थ जाति का वर्चस्व है। इससे पहले कुम्हरार विधानसभा को पटना मध्य विधानसभा के नाम से जाना जाता था लेकिन परिसीमन के बाद इसका नाम बदलकर कुम्हरार विधानसभा रख दिया गया। बिहार विधान सभा चुनाव,२०१५ में, कुम्हरार उन 36 सीटों में से एक थी जहां वीवीपीएटी सक्षम इलेक्ट्रॉनिक वोटिंग मशीनें थीं। 2011 की जनगणना के अनुसार इस विधानसभा की कुल आबादी 354373 है।